Ottavio Mosto

Ottavio MOSTO (naskiĝinta ĉ. 1659 en Padovo, mortinta la  en Prago) estis itala stukisto kaj skulptisto kiu aktivis ankaŭ en Salcburgo kreante en 1690 diversajn marmoraĵojn por la ĝardenoj de kastelo Mirabell. Krome agadis li en Prago. Lin edzigis la salcburgianino Maria Franziska Merl kiu naskis du filinojn kaj unu filon nome Anton Wenzel (kiu ankaŭ fariĝis skulptisto).

Vivo kaj agado 
Mosto lernis ĉe la baroka artisto Gian Lorenzo Bernini.La verkaro de Mosto estas ĝenerale pli dekoracia, kaj ne taksatas tiom kreiva (kompare al Bernini). En januaro 1690 Mosto estis komisiita pri la elfaro de artaĵoj por la Mirabell-ĝardeno pri la temo de la kvar sezonoj, en julio krome pri la kvar elementoj. Pragon venigis lin Johann Ernst von Thun und Hohenstein. Prage li kreis apud la Toskana Palaco la statuon de ĉefanĝelo Miĥaelo kaj por la ponto de Karolo la grupon de sankta Venceslao kun anĝeloj. En Bohemujo li estis konsiderata ĉefa reprezentanto de baroka mistifikismo.

Eksteraj ligiloj

 Art. "Mosto Ottavio" ĉe kralovskacesta.cz  
 Hubert Profanter, Projekt "Artisti Italiani in Austria"
 ampleksa artikolo ĉe SalzburgWiki

Notoj


Kategorio:Italaj skulptistoj 
Kategorio:Naskiĝintoj en 1659
Kategorio:Mortintoj en 1701
kategorio:Mortintoj en Prago
kategorio:Stukistoj